Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 487/12/7710	Stará Ľubovňa, 3.1.2013
EEČ : 2-59-1-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Stará Ľubovňa
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec dcéry XXXXX nar. XXXXX, ktorá je vo výchove a opatere u matky XXXXX, bytom XXXXX č. 396 okr. XXXXX, v období od 01.01.2012 až doposiaľ v mieste bydliska a na iných miestach  nepravidelne prispieval na jej výživu,  tejto povinnosti sa úmyselne vyhýbal, pričom táto povinnosť mu vyplýva zo Zákona o rodine a naviac k tejto bol zaviazaný rozsudkom Okresného súdu XXXXX č. k. XXXXX z 22.11.2011, ktorý nadobudol právoplatnosť 26.12.2011, prispievať sumou 80,- € mesačne vždy do 15. dňa toho ktorého mesiaca vopred, čím za uvedené obdobie dlhuje XXXXX sumu 560,- €. 
lebo zanikla trestnosť činu
Odôvodnenie:
	Uznesením povereného príslušníka Obvodného oddelenia PZ XXXXX z 25.10.2012 sp. zn. ORP-XXXXX bolo začaté trestné stíhanie a  súčasne vznesené obvinenie XXXXX pre prečin zanedbania povinnej výživy podľa § 207 ods. 1 Tr. zák.

	Prečin obvinený spáchal tak, že ako otec dcéry XXXXX nar. XXXXX, ktorá je vo výchove a opatere u matky XXXXX, bytom XXXXX č. 396 okr. XXXXX, v období od 26.12.2011 až doposiaľ v mieste bydliska a na iných miestach  nepravidelne prispieval na jej výživu,  tejto povinnosti sa úmyselne vyhýbal, pričom táto povinnosť mu vyplýva zo Zákona o rodine a naviac k tejto bol zaviazaný rozsudkom Okresného súdu XXXXX č. k. XXXXX z 22.11.2011, ktorý nadobudol právoplatnosť 26.12.2011, prispievať sumou 80,- € mesačne vždy do 15. dňa toho ktorého mesiaca vopred, čím za uvedené obdobie dlhuje XXXXX sumu 560,- €. 

	Po ukončení vyšetrovania poverený príslušník PZ predložil vyšetrovací spis spolu s návrhom na zastavenie trestného stíhania v zmysle § 215 odsek 1 písmeno h/ Trestného poriadku s poukazom na ustanovenie § 86 písm.a/ Trestného zákona. Po preskúmaní vyšetrovacieho spisu som zistila, že predmetný návrh je dôvodný.

	Obvinený dlžné výživné zaplatil, ako to vyplýva  zo zápisu na čl. 26 vyšetrovacieho spisu, z ktorého vyplýva, že dňa 19.11.2012 obvinený dal do rúk XXXXX sumu 900,- €. Z výpovede samotnej  XXXXX na čl. 13-18 vyplýva , že obvinený jej uhradil výživné v plnej výške a nedlhuje jej na výživnom žiadnu sumu. Dodala, že dcéra núdzou netrpela, avšak peniaze  potrebuje na jej výchovu a výživu a preto žiada, aby v budúcnosti riadne platil výživné.

	Vzhľadom k tomu, že obvinený XXXXX splnil podmienky stanovené v ustanovení § 86 písm. a/  Tr. zákona o účinnej ľútosti a svoju povinnosť vyživovať iného splnil skôr, než sa súd odobral na záverečnú poradu, pričom trestný čin nemal trvalo nepriaznivé následky, v zmysle § 215 ods. 1 písm. h/ Tr. por. zanikla trestnosť činu, preto bolo potrebné rozhodnúť tak, ako je uvedené vo výrokovej časti tohto uznesenia, teda trestné stíhanie zastaviť.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka